62021CJ0827_INF
Rozsudok Súdneho dvora (deviata komora) z 27. apríla 2023 –Banca A/ANAFaPreşedintele ANAF (Uplatnenie smernice o fúziách na vnútroštátnu situáciu)
(vec C‑827/21) (
1
)
„Návrh na začatie prejudiciálneho konania – Smernica 2009/133/ES – Článok 7 – Fúzia zlúčením – Čisto vnútorná operácia – Prednosť práva Únie mimo oblasť pôsobnosti práva Únie – Neexistencia – Výklad práva Únie mimo jeho oblasti pôsobnosti – Právomoc Súdneho dvora rozhodnúť v prejudiciálnom konaní – Podmienka – Právo Únie, ktoré sa stalo priamo a bezpodmienečné uplatniteľné na základe vnútroštátneho práva“
1.
Prejudiciálne otázky – Právomoc Súdneho dvora – Hranice – Systém zdaňovania pri zlúčeniach, rozdeleniach, prevodoch majetku a výmene akcií týkajúcich sa spoločností rôznych členských štátov – Smernica 2009/133 – Pôsobnosť – Čisto vnútorné zlúčenie dvoch podnikov so sídlom v tom istom členskom štáte – Vylúčenie – Povinnosť vnútroštátneho súdu vykladať v súlade s touto smernicou vnútroštátne pravidlo uplatniteľné na tieto čisto vnútroštátne transakcie – Neexistencia
(Článok 267 ZFEÚ; smernica Rady 2009/133)
(pozri body 35 – 40, bod 1 výroku)
2.
Prejudiciálne otázky – Právomoc Súdneho dvora – Hranice – Žiadosť o výklad ustanovení práva Únie, ktoré sú v spore vo veci samej zjavne neuplatniteľné – Smernica 2009/133 – Ustanovenia práva Únie, ktoré sa na základe vnútroštátneho práva priamo a bezpodmienečne uplatňujú na skutkové okolnosti, ktoré nepatria do ich pôsobnosti – Neexistencia – Nedostatok právomoci Súdneho dvora na poskytnutie tohto výkladu
(Článok 267 ZFEÚ; smernica Rady 2009/133)
(pozri body 43 – 56, bod 2 výroku)
Výrok
1.
Právo Únie nezaväzuje vnútroštátny súd, aby vykladal ustanovenia vnútroštátneho práva uplatniteľné na čisto vnútroštátnu operáciu fúzie dvoch podnikov, z ktorých každý má sídlo v tom istom členskom štáte, v súlade so smernicou Rady 2009/133/ES z 19. októbra 2009 o spoločnom systéme zdaňovania, uplatniteľnom pri zlučovaní, rozdeľovaní, čiastočnom rozdeľovaní, prevode aktív a výmene akcií spoločností rôznych členských štátov a pri premiestnení sídla SE alebo SCE medzi členskými štátmi, pokiaľ táto operácia nepatrí do pôsobnosti tejto smernice.
2.
Súdny dvor nemá právomoc odpovedať na prejudiciálne otázky týkajúce sa výkladu smernice 2009/133, pokiaľ jednak skutkový stav v konaní vo veci samej nepatrí do pôsobnosti tejto smernice a jednak sa táto smernica nestala na základe vnútroštátneho práva priamo a bezpodmienečne uplatniteľnou na tento skutkový stav.
(
1
)	Ú. v. EÚ C 165, 19.4.2022.